তিনি বলেন, মার্শল ল’ অথরিটি বা পরবর্তী সরকার যারা ছিলেন তারা রাষ্ট্রপতিশাসিত সরকারের কারণে এ সুপ্রিম জুডিশিয়াল কাউন্সিল এনেছিলেন। কারণ, সেখানে রাষ্ট্রপতি ছিলেন চিফ এক্সিকিউটভ। এখন আমরা আবার পার্লামেন্টারি ফরম অব গভর্নমেন্টে ফিরে গেছি। এখন পার্লামেন্টের হাতে সর্বময় ক্ষমতা থাকবে। সর্বময় ক্ষমতা হল জনগণের ক্ষমতা। জনগণের ক্ষমতা জনগণের কাছে ফিরিয়ে দেয়া হচ্ছে। এখানে হাইকোর্টের অসাংবিধানিক ডিক্লেয়ার করাটা অত্যন্ত দুর্ভাগ্যজনক ছিল। পঞ্চদশ সংশোধনীর মামলায় এ সুপ্রিম জুডিশিয়াল কনসেপ্টটাকে কনডন করা হয়েছিল। কনডন করা হয় সেসব জিনিসকে যা অবৈধ ছিল। সুতরাং যেটা জন্মলগ্ন থেকেই অবৈধ, এখন আর সেটাকে অবৈধতা দেয়ার সুযোগ নেই।